สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 6 ม.ค.60
9 ม.ค. 2560

ดัชนีดาวโจนส์ตลาดหุ้นนิวยอร์กปิดบวก เมื่อวันศุกร์ (6 ม.ค.) ในขณะที่ดัชนี NASDAQ และ S&amp;P500 ปิดที่ระดับสูงสุดทำสถิติใหม่ เนื่องจากนักลงทุนขานรับตัวเลขจ้างงานสหรัฐเดือนธ.ค. แม้ว่าตัวเลขดังกล่าวจะเพิ่มขึ้นต่ำกว่าคาดการณ์
ดัชนีเฉลี่ยอุตสาหกรรมดาวโจนส์ปิดที่ 19,963.80 จุด เพิ่มขึ้น 64.51 จุด หรือ +0.32% ดัชนี NASDAQ ปิดที่ 5,521.06 จุด เพิ่มขึ้น 33.12 จุด หรือ +0.60% ดัชนี S&amp;P500 ปิดที่ 2,276.98 จุด เพิ่มขึ้น 7.98 จุด หรือ +0.35%
 
ตลาดหุ้นยุโรปปิดขยับลง เมื่อวันศุกร์ (6 ม.ค.) โดยเป็นการลดช่วงลบจากการซื้อขายในช่วงแรก หลังจากกระทรวงแรงงานสหรัฐเปิดเผยตัวเลขจ้างงานเดือนธ.ค.
ดัชนี Stoxx Europe 600 ปิดลบ 0.05% แตะที่ 365.45 จุด
ดัชนี CAC-40 ตลาดหุ้นฝรั่งเศสปิดที่ 4,909.84 จุด เพิ่มขึ้น 9.20 จุด หรือ +0.19% ดัชนี DAX ตลาดหุ้นเยอรมันปิดที่ 11,599.01 จุด เพิ่มขึ้น 14.07 จุด หรือ +0.12% ดัชนี FTSE 100 ตลาดหุ้นลอนดอนปิดที่ 7,210.05 จุด เพิ่มขึ้น 14.74 จุด หรือ +0.20%
 
ตลาดหุ้นลอนดอนปิดบวก เมื่อวันศุกร์ (6 ม.ค.) โดยได้รับปัจจัยหนุนจากการอ่อนค่าของเงินปอนด์เมื่อเทียบดอลลาร์สหรัฐ ซึ่งส่งผลดีต่อบริษัทอังกฤษที่ดำเนินธุรกิจระหว่างประเทศและทำรายได้ในรูปดอลลาร์สหรัฐ
ดัชนี FTSE 100 ปิดที่ 7,210.05 จุด เพิ่มขึ้น 14.74 จุด หรือ +0.20%
 
สัญญาทองคำตลาดนิวยอร์กปิดลบ เมื่อวันศุกร์ (6 ม.ค.) โดยภาวะการซื้อขายในตลาดทองคำได้รับแรงกดดันจากการแข็งค่าของสกุลเงินดอลลาร์สหรัฐ
สัญญาทองคำตลาด COMEX (Commodity Exchange)  ส่งมอบเดือนก.พ. ลดลง 7.9 ดอลลาร์ หรือ 0.67% ปิดที่ 1,173.40 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 11.8 เซนต์ หรือ 0.71% ปิดที่ 16.519 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 5.40 ดอลลาร์ หรือ 0.6% ปิดที่ 970.60 ดอลลาร์/ออนซ์
สัญญาพัลลาเดียมส่งมอบเดือนมี.ค. พุ่งขึ้น 20.15 ดอลลาร์ หรือ 2.7% ปิดที่ 758.35 ดอลลาร์/ออนซ์
 
ดอลลาร์สหรัฐแข็งค่า เมื่อเทียบสกุลเงินหลักๆในการซื้อขายที่ตลาดนิวยอร์กเมื่อวันศุกร์ (6 ม.ค.) หลังจากกระทรวงแรงงานสหรัฐเปิดเผยตัวเลขจ้างงานนอกภาคเกษตรเดือนธ.ค.
ยูโรอ่อนค่าเทียบดอลลาร์สหรัฐ ที่ระดับ 1.0561 ดอลลาร์สหรัฐ จาก 1.0599 ดอลลาร์สหรัฐ ปอนด์อ่อนค่าเทียบดอลลาร์สหรัฐ ที่ระดับ 1.2266 ดอลลาร์สหรัฐ จากระดับ 1.2422 ดอลลาร์สหรัฐ ดอลลาร์ออสเตรเลียอ่อนค่าเทียบดอลลาร์สหรัฐ ที่ระดับ 0.7296 ดอลลาร์สหรัฐ จากระดับ 0.7341 ดอลลาร์สหรัฐ
ดอลลาร์สหรัฐแข็งค่าขึ้นเมื่อเทียบเยนที่ระดับ 117.05 เยน จากระดับ 115.53 เยน แข็งค่าขึ้นเมื่อเทียบฟรังก์สวิส ที่ระดับ 1.0175 ฟรังก์ จากระดับ 1.0105 ฟรังก์ และแข็งค่าขึ้นเมื่อเทียบดอลลาร์แคนาดา ที่ระดับ 1.3244 ดอลลาร์แคนาดา จากระดับ 1.3229 ดอลลาร์แคนาดา
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อวันศุกร์ (6 ม.ค.) เนื่องจากเริ่มมีสัญญาณว่ากลุ่มประเทศผู้ส่งออกน้ำมัน (โอเปก) เดินหน้าลดการผลิตตามข้อตกลง
สัญญาน้ำมันดิบ WTI ส่งมอบเดือนก.พ.เพิ่มขึ้น 23 เซนต์ หรือ 0.43% ปิดที่ 53.99 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค.เพิ่มขึ้น 21 เซนต์ หรือ 0.37% ปิดที่ 57.10 ดอลลาร์/บาร์เรล